Toimintaohjeita jäänkunnostajille

Olisi hyvä saapua hallille viimeistään 15 minuuttia ennen vuoron alkua. Hakekaa ennen vuoron alkua kisatoimistosta toimitsijanauha.

Ensimmäiseen vuoroon kuuluu ennen ensimmäistä jäänajoa jään tarkastus ja tarvittaessa kunnostus.

Jos kisojen ohjelmaan kuuluu disco, niin sen jälkeen jää todennäköisesti vaatii extra kunnostuksen ja siivouksen.

Palkintojenjakomattojen laitto ja poisto kuuluvat myös jäänkunnostajien tehtäviin.

Viimeiseen vuoroon kuuluu palkintojenjaon jälkeinen jään tarkistus ja kunnostus.

Jäänkunnostus pääpiirteittäin:

Jäädytystauon alussa jäänkunnostajat odottavat jääkoneen aukolla tai vaihtoaitiossa (paikka sovitaan tilanteen mukaan) lumisohjolla täytettyjen ämpäreiden ja lapioiden kanssa. Lumisohjoa saa jääkoneen luota. Ennen jäädytystä jää tarkastetaan ja paikataan urat ja kolot lumisohjolla. Lumisohjo pudotetaan lapiolla ja taputellaan jalalla tasaiseksi jonka jälkeen jäädytyskone jäädyttää jään.

Varustuksesta:

Kengät olisi hyvä olla tasapohjaiset (hyvä liikkua jäällä)

Jäädytystaukojen välillä voi nauttia joukkueiden esiintymisestä tai voi käydä nauttimassa talkookahvilan antimista.